**INFORMÁCIE pre žiakov 4. ročníka**

**k EČ a PFIČ MS 2024**

**Termíny konania externej časti a písomnej formy internej časti maturitnej skúšky:**

**12. marec 2024 - slovenský jazyk a literatúra**

**13. marec 2024 - cudzie jazyky (AJB2, RJB2)**

**144. marec 2024 - matematika**

* Na nástenke sú zverejnené zoznamy žiakov k EČ a PFIČ MS 2024, skontrolujte správnosť údajov, (t.j. zadelenie k príslušným úrovniam predmetov, správnosť mena a priezviska, triedu, chybné údaje oznámte p. zástupkyni RNDr. Renáte Gavulovej)
* Preštudujte si pokyny pre žiakov k EČ a PFIČ MS
* Kód našej školy: **681035**
* **PFIČ zo slovenského jazyka -** 1 úloha s dlhou odpoveďou (súbor štyroch tém s určenou žánrovou formou, z ktorých si žiak vyberie a vypracuje iba jednu), čas na vypracovanie je **150 minút**, požadovaný rozsah práce je **najmenej 1,5 strany a najviac 3 strany formátu A4**, pričom pri nedodržaní **minimálneho rozsahu 200 slov** sa práca žiaka hodnotí 0 bodmi. Do počtu slov sa počítajú všetky slová vrátane predložiek, spojok, čísloviek (vypísaných slovom). Píšte písaným písmom resp. ak použijete tlačené písmo, musíte jasne odlišovať veľké a malé písmená.
* **PFIČ z cudzích jazykov** - 1 úloha s dlhou odpoveďou (jedno zadanie s určenou žánrovou formou), čas na jej vypracovanie je **60 minút** (úroveň B2). Požadovaný rozsah práce pre **úroveň B2** je **200 - 220 slov**. Ak práca nedosiahne **minimálny rozsah** slov (pre **úroveň B2 je to 120 slov**) hodnotí sa 0 bodmi. Hodnotí sa iba práca napísaná na hárku PFIČ. Do počtu slov sa počítajú všetky slová vrátane predložiek, spojok, čísloviek (vypísaných slovom). Píšte písaným písmom resp. ak použijete tlačené písmo, musíte jasne odlišovať veľké a malé písmená.

Nejasnosti príp. otázky týkajúce sa MS 2024 konzultujte so zástupkyňou riaditeľky školy  RNDr. Renátou Gavulovou.

**Materiály súvisiace s MS 2024 nájdete na webových stránkach:**

[**www.nivam.sk**](http://www.nivam.sk)**,** [**www.gphmi.sk**](http://www.gphmi.sk)

**Želáme Vám veľa úspechov pri EČ a PFIČ MS 2024.**

V Michalovciach 16. 2. 2024

RNDr. Renáta Gavulová

zástupkyňa riaditeľky školy

koordinátorka MS 2024